ถ้ากินยาคุม21เม็ดเเล้ว เราต้องนับหน้า7หลัง7อยู่ไหมครับ และอยากรู้วิธีการนับวันหลังจากเมนหมดเเล้วในวันที่ไข่ตกครับ ถ้าเกิดเรามี พสพ ทุกวันจะได้ไหมแต่ป้องกันตลอด
สวัสดีค่ะ Hahah,หากทานยาคุมกำเนิดอยู่ และทานได้อย่างถูกต้อง คือทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหลังทานยา ไม่มีท้องเสีย ไม่ได้ทานยาอื่นบางชนิดร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% ค่ะ ไม่ว่าจะอยู่ในช่วงใดของการทานยาคุมก็ตาม ดังนั้น ก็สามารถมีเพศสัมพันธ์ได้ทุกวัน และหากใส่ถุงยางอนามัยร่วมด้วย โอกาสที่จะตั้งครรภ์ก็จะยิ่งลดน้อยลงไปอีกส่วนการออกฤทธิ์ของยาคุมกำเนิด คือจะไปยั้งยั้งการตกไข่ ทำให้เยื่อบุมดลูกบางลง และทำให้มูกที่ปากมดลูกเหนียวข้น ดังนั้นหากทานยาคุมกำเนิดอย่างถูกต้อง โอกาสที่จะเกิดการตกไข่ก็ถือว่าน้อยมาก การนับระยะปลอดภัย จึงถือว่านำมาใช้ไม่ได้ และไม่จำเป็นต้องนำมาใช้ค่ะ